Atlantijas slieksnis

Atlantijas slieksnis ir okeāna dibena pacēlums starp Grenlandi, Islandi, Fēru salām un Šetlendi, kas veido robežu starp Atlantijas okeānu dienvidos un salīdzinoši aukstākajām Norvēģu jūru un Grenlandes jūru ziemeļos. Tā dziļums ir ap 600 m. Veidojas no trijām daļām: Grenlandes—Islandes pacēlums Dāņu šaurumā, Islandes—Fēru slieksnis starp Islandi un Fēru salām un pacēlums starp Fēru salām un Šetlendu. Slieksnis traucē dziļūdens (700—800 m) apmaiņu starp Atlantijas okeānu, kur tā temperatūra ir ap 3—5 °C un jūrām ziemeļos, kur ūdens temperatūra šādā dziļumā ir mazāka par 0 °C. Starp Islandi un Šetlendu salām ziemeļu virzienā plūst siltā Ziemeļatlantijas straume, Dāņu šaurumā dienvidu virzienā — aukstā Austrumgrenlandes straume.

 Atsauces 

Kategorija:Atlantijas okeāns
Kategorija:Norvēģu jūra
Kategorija:Grenlandes jūra
Kategorija:Zemūdens grēdas